Diari Oficial de la Generalitat Valenciana


Sumari del DOGV 4157, del 28-12-2001 (2001/12207)

RESOLUCIÓ de 7 de juny de 2001, de la Conselleria d'Economia, Hisenda i Ocupació, per la qual s'autoritza la modificació de dades descriptives de la línia de subvenció T0126 .Suport a federacions i associacions de consumidors., inclosa en l'annex de transferències corrents del programa 443.10, Protecció Consumidors i Qualitat de Béns i Serveis. Exp. 11.006/01-035.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4157

Data del DOGV
:   28-12-2001

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2001/12903


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 7 de juny de 2001, de la Conselleria d'Economia, Hisenda i Ocupació, per la qual s'autoritza la modificació de dades descriptives de la línia de subvenció T0126 €Suport a federacions i associacions de consumidors?, inclosa en l'annex de transferències corrents del programa 443.10, Protecció Consumidors i Qualitat de Béns i Serveis. Exp. 11.006/01-035. [2001/12914]
  
En l'annex de transferències corrents del programa 443.10, Protecció Consumidors i Qualitat de Béns i Serveis, s'inclou la línia de subvenció genèrica T126 €Suport a federacions i associacions de consumidors?, i que té per objecte completar la cobertura pressupostària de l'Ordre de 21 de desembre de 2000, de la Conselleria d'Indústria i Comerç, per la qual s'estableixen les bases per a la concessió de subvencions per al desenvolupament d'accions i infraestructures bàsiques en matèria de consum en l'exercici 2001.
  
Aquesta ordre publicada amb data 28 de desembre de 2000, posterior a la presentació del projecte de pressupostos per a l'exercici 2001 davant les Corts Valencianes per a la seua aprovació, inclou com accions a les quals s'ha de donar suport, ajudes a la participació en juntes arbitrals, ampliant-se els beneficiaris previstos en la línia mencionada a les associacions d'empresaris i/o professionals de la Comunitat Valenciana, així com a les corporacions de dret públic, per això la Conselleria d'Indústria i Comerç ha proposat la modificació de les dades descriptives de la mencionada línia T0126.
  
En conseqüència, i en virtut del que disposen els articles 18 i 20 de la Llei 12/2000, de 28 de desembre, de Pressupostos de la Generalitat Valenciana per a l'exercici 2001, resolc
  
Primer
  
S'autoritza la modificació de les dades descriptives en els apartats beneficiaris previstos i descripció i finalitat, de la línia de subvenció T0126 €Suport a federacions i associacions de consumidors?, inclosa en l'annex de transferències corrents del programa 443.10, Protecció Consumidors i Qualitat de Béns i Serveis, en els termes que a continuació es detallen:
  
On diu:
  
Beneficiaris previstos: federacions i associacions de consumidors.
  
Descripció i finalitat: suport a les activitats de les federacions i associacions en defensa dels seus interessos.
  
Ha de dir:
  
Beneficiaris previstos: federacions, confederacions i associacions de consumidors i usuaris, associacions d'empresaris i/o professionals i corporacions de dret públic.
  
Descripció i finalitat: suport a les activitats de les federacions i associacions en defensa dels seus interessos, així com les despeses derivades de l'actuació en juntes arbitrals per part d'associacions i federacions de consumidors, associacions d'empresaris i/o professionals i corporacions de dret públic.
  
València, 7 de juny de 2001.- El conseller d'Economia, Hisenda i Ocupació: Vicente Rambla Momplet